el el el el el el el el el el el el el el el el el el el el el el el el el el el el el el el el el el el el el el el el fr el el el el el de el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Έλληνας πολιτικός και οικονομολόγος, Υπουργός Υποδομών και Μεταφορών της Ελληνικής Δημοκρατίας και Βουλευτής Σερρών
(Ανακατεύθυνση από Κώστας Καραμανλής (του Αχιλλέα))
Ο Κώστας Καραμανλής του Αχιλλέα (Αθήνα, 12 Δεκεμβρίου 1974) είναι Έλληνας πολιτικός, βουλευτής Σερρών με τη Νέα Δημοκρατία και υπουργός Υποδομών και Μεταφορών από τον Ιούλιο του 2019.
12 Δεκεμβρίου 1974 (1974-12-12) (47 ετών), Αθήνα, Ελλάδα
Γεννήθηκε στην Αθήνα στις 12 Δεκεμβρίου 1974, με καταγωγή από την Πρώτη Σερρών. Είναι γιος του Αχιλλέα Καραμανλή και της Νίκης Διαμαντή.
Σπούδασε Ιστορία και Οικονομικά στο Hamilton College της Νέας Υόρκης και, στη συνέχεια, αποφοίτησε από τη σχολή μεταπτυχιακών σπουδών Διεθνών Σχέσεων του Πανεπιστημίου Ταφτς στη Βοστώνη.
Υπηρέτησε τη στρατιωτική του θητεία ως έφεδρος αξιωματικός στα τεθωρακισμένα, στρατιωτική θητεία 24 μηνών πολλοί εκ των οποίων στην 25η Ταξιαρχία Τεθωρακισμένων Ξάνθης.
Από το 2002 ως το 2004 εργάστηκε στην Ελβετική τράπεζα επενδύσεων UBS Warburg στο Λονδίνο. Από το 2004 και μέχρι το 2015 εργάστηκε ως διευθυντικό στέλεχος σε Ναυτιλιακή Εταιρεία, με έδρα τον Πειραιά. Παράλληλα με την επαγγελματική του δραστηριότητα, είναι μέλος του Διοικητικού Συμβουλίου και υπεύθυνος Διεθνών Σχέσεων του Ιδρύματος «Κωνσταντίνος Καραμανλής».
Ήταν υποψήφιος στις εκλογές του 2012 ωστόσο δεν εξελέγη.[1] Στις εκλογές του 2015 εξελέγη για πρώτη φορά βουλευτής Σερρών.[2] Από τις 18 Νοεμβρίου 2016, ανέλαβε καθήκοντα Υπεύθυνου Τομέα Υποδομών και Μεταφορών του κόμματος της ΝΔ. Στις εκλογές του 2019 επανεξελέγη βουλευτής Σερρών.[3]
Με απόφαση του Πρωθυπουργού Κυριάκου Μητσοτάκη, από τις 9 Ιουλίου 2019 είναι Υπουργός Υποδομών και Μεταφορών.[4]
Είναι παντρεμένος με την Μιράντα Μιχαλοπούλου - Καραμανλή και έχουν τρία παιδιά.
Υπουργός Υποδομών και ΜεταφορώνΕπεξεργασία
Επί υπουργίας του, την άνοιξη του 2020, προκηρύχθηκε ανοιχτός ηλεκτρονικός διαγωνισμός προϋπολογισμού 16,2 εκατομμυρίων ευρώ για τη μίσθωση (leasing) μεταχειρισμένων πετρελαιοκίνητων (τεχνολογίας Euro5) αστικών, αρθρωτών και διαξονικών, λεωφορείων για τον Οργανισμό Αστικών Συγκοινωνιών Θεσσαλονίκης (ΟΑΣΘ). Αντικείμενο του διαγωνισμού ήταν η μίσθωση, αρχικά για 30 μήνες, 180 λεωφορείων, ωστόσο περιλάμβανε και τρεις περιπτώσεις προαίρεσης. Η μία εξ'αυτών, η οποία προέβλεπε αύξηση του αριθμού των προς μίσθωση λεωφορείων, ενεργοποιήθηκε άμεσα από τον ΟΑΣΘ τον Μάιο του 2020. Στα τέλη Ιουνίου 2020 ο διαγωνισμός ολοκληρώθηκε και προσφορές κατέθεσαν τελικά δύο εταιρείες, η «Papadakis Bros» του Ομίλου Εταιρειών Αφοί Παπαδάκη και ο συνεταιρισμός «ΚΤΕΛ Μακεδονίας», οι οποίες προσέφεραν συνολικά 270 λεωφορεία. Στα τέλη Ιουλίου, κατά την αποσφράγιση και έλεγχο των τεχνικών προσφορών και των δικαιολογητικών, ο συνεταιρισμός «ΚΤΕΛ Μακεδονίας» αποκλείστηκε από τον διαγωνισμό καθώς διαπιστώθηκαν παραλείψεις στον φάκελο τον οποίο υπέβαλε.[5][6][7][8][9]
Τελικός προμηθευτής συνολικά 180 μεταχειρισμένων αρθρωτών και διαξονικών λεωφορείων αναδείχθηκε η εταιρεία «Papadakis Bros» και τα μεταχειρισμένα λεωφορεία αναμένεται να ενταχθούν σταδιακά και εκτός απροόπτου στον υπάρχοντα στόλο του ΟΑΣΘ από τον Σεπτέμβριο του 2020.[7][9]
Ο διαγωνισμός συγκέντρωσε αρνητική κριτική λόγω παλαιότητας των οχημάτων και τις φωτογραφικές διατάξεις του διαγωνισμού.[10][11][12][13][14][15][16][αμφίβολο – συζήτηση]
Για το θέμα της εκτροπής του ποταμού Αχελώου εξέφρασε βούληση για την λύση του προβλήματος λαμβάνοντας κριτική καθώς δεν γνώριζε πως γράφεται ορθά ο ποταμός Αχελώος.[17][18][19][20][21][22]
Στα μεγάλα έργα, παρέδωσε στην επιβατική κυκλοφορία την επέκταση της Γραμμής 3 του Μετρό Αθήνας από Αγία Μαρίνα έως Νίκαια με 3 σταθμούς σε Αγία Βαρβάρα, Κορυδαλλό και Νίκαια. Επίσης την σιδηροδρομική γραμμή από Κιάτο έως Αίγιο και την επαναλειτουργία της γραμμής Τραμ από Κασομούλη ως Σύνταγμα που διεκόπη το 2018.[23]
↑ «Εκλογές 2012 - Εκλογική Περιφέρεια Σερρών». ekloges-prev.singularlogic.eu. Ανακτήθηκε στις 18 Απριλίου 2022.
↑ «Κοινοβουλευτική Θητεία Βουλευτών Από Τη Μεταπολίτευση Ως Σήμερα - Καραμανλής Αχιλλέα Κωνσταντίνος».
↑ «Εκλογική Περιφέρεια Σερρών | Εθνικές εκλογές – Ιούλιος 2019». ekloges.ypes.gr. Ανακτήθηκε στις 18 Απριλίου 2022.
↑ «Νέα κυβέρνηση - Κώστας Καραμανλής: Αυτός είναι ο νέος υπουργός Υποδομών». Έθνος. 8 Ιουλίου 2019. Ανακτήθηκε στις 10 Ιουλίου 2019.
↑ parallaxi (25 Μαΐου 2020). «ΟΑΣΘ: Στη Διαύγεια ο διαγωνισμός για τη μίσθωση 180 μεταχειρισμένων λεωφορείων». Parallaxi Magazine (στα Αγγλικά). Ανακτήθηκε στις 24 Ιουλίου 2020.
↑ «ΟΑΣΘ: Στην τελική ευθεία ο διαγωνισμός για τη μίσθωση λεωφορείων». www.makthes.gr. Ανακτήθηκε στις 24 Ιουλίου 2020.
↑ 7,0 7,1 «Θεσσαλονίκη: Δύο εταιρείες για 270 μεταχειρισμένα λεωφορεία στον ΟΑΣΘ». Typosthes.gr. Ανακτήθηκε στις 24 Ιουλίου 2020.
↑ Καλαϊτζή, Αλεξία. «Έτσι θα είναι τα μεταχειρισμένα λεωφορεία που μισθώνει ο ΟΑΣΘ (videο)». Έτσι θα είναι τα μεταχειρισμένα λεωφορεία που μισθώνει ο ΟΑΣΘ (videο). Ανακτήθηκε στις 24 Ιουλίου 2020.
↑ 9,0 9,1 Ηλιάδης, Νίκος. «ΟΑΣΘ: Εκτός διαγωνισμού για τα μεταχειρισμένα το ΚΤΕΛ Μακεδονία». ΟΑΣΘ: Εκτός διαγωνισμού για τα μεταχειρισμένα το ΚΤΕΛ Μακεδονία. Ανακτήθηκε στις 24 Ιουλίου 2020.
↑ Χρυσοπληρώνει μεταχειρισμένα λεωφορεία 15 ετών ο ΟΑΣΘ, efsyn.gr, 25.06.2020, Γιάννης Μπαζαίος
↑ Παρέλαση μεταχειρισμένων λεωφορείων στον ΟΑΣΘ, Εφημερίδα των Συντακτών, 04.07.2020
↑ Δύο εταιρείες για 270 μεταχειρισμένα λεωφορεία στον ΟΑΣΘ, typosthes.gr, 27/06/2020
↑ «Κ. Καραμανλής: Δεν μπορούμε να κάνουμε θαύματα, statusfm.gr». Αρχειοθετήθηκε από το πρωτότυπο στις 24 Ιουλίου 2020. Ανακτήθηκε στις 24 Ιουλίου 2020.
↑ Δύο προσφορές κατατέθηκαν στο διαγωνισμό για τη μίσθωση 180 μεταχειρισμένων λεωφορείων, 26-06-2020, insider.gr
↑ [https://www.efsyn.gr/oikonomia/elliniki-oikonomia/250147_proba-idiotikopoiisis-ton-astikon-sygkoinonion 01.07.2020, 13:32 Πρόβα ιδιωτικοποίησης των αστικών συγκοινωνιών, Γιάννης Μπαζαίος]
↑ Π.Πέρκα: Οι μεταφορές στη Θεσσαλονίκη έχουν ταυτίζονται με κερδοφορία των εργολάβων, voria.gr, 27/06/2020
↑ «Αδιάβαστος» ο Κ. Καραμανλής για τον Αχελώο: Θέλει να τον εκτρέψει αλλά δεν θυμάται πώς... γράφεται! (Video), ΤΟ ΠΟΝΤΙΚΙ, 29.1.2020
↑ Η ιδιότυπη ορθογραφία του Κ. Αχ. Καραμανλή και το πρόβλημα με τον Αχελώο, Reporter.gr, 30/01/2020, Άγγελος Κωβαίος
↑ «Κόπηκε» στην ορθογραφία του Αχελώου ο Καραμανλής, 29/01/2020, thebest.gr
↑ «Ο Κώστας ο Καραμανλής θέλει να εκτρέψει τον Αχελώο, αλλά δεν ξέρει πως γράφεται, 29/01/2020, agriniopress». Αρχειοθετήθηκε από το πρωτότυπο στις 24 Ιουλίου 2020. Ανακτήθηκε στις 24 Ιουλίου 2020.
↑ ΤΙ ΕΚΑΝΕ Ο ΚΑΡΑΜΑΝΛΗΣ ΣΤΗ ΛΑΡΙΣΑ: Οι άριστοι υπουργοί δεν ξέρουν ούτε πως γράφεται ο «Αχελώος», larissanet, 29 Ιανουαρίου 2020